Rumput misai adam

Rumput misai adam (nama saintifik: Themeda arguens) ialah spesies rumput. Ia dijumpai Asia Selatan, Timur Asia, Australia, barat daya kepulauan Teduh dan Karibia.

Ia biasa dijumpai di kawasan yang agak luas dan terbuka termasuk di kawasan yang tidak begitu subur. Di Malaysia, ia boleh didapati di padang yang terbiar, di tepi-tepi jalan atau di kawasan yang baru dibuka.

 Penerangan 
Rumput misai adam tumbuh tegak dengan tinggi batang antara . Lai daunnya datar, memanjang dan berhujung meruncing dengan panjang daun antara  dan lebar . Ia selalunya tumbuh dalam rumpun, mempunyai batang yang kecil, beruas panjang dan berwarna merah kehitaman. Pangkalnya mempunyai umbi yang berbulu dan tajam.

Perbungaannya tersusun dalam malai di hujung atau di ketiak, terlindung oleh seludang licin yang berbentuk lanset, panjang . Bunganya dua jantina iaitu mempunyai struktur pembiakan jantan dan betina pada satu bunga. Setiap bunga mempunyai tiga sulur bunga dan dua stigma. Buah spikeletnya elips, hampir bulat torak, , dan gugur bersama tangkainya. Buahnya mempunyai ekor seperti helaian misai atau janggut yang kasar.

 Kegunaan 
Rumput misai adam cukup sesuai dijadikan makanan ternak, terutama yang muda walaupun nilai gizinya tidaklah memuaskan. Akan tetapi, di tempat-tempat kering di mana rumput sukar diperoleh, seperti di Madura, rumput ini sangat berguna. 1987. Tumbuhan Berguna Indonesia I: 200-1. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 145-6)

Orang Jawa Barat menggunakan tumbuhan ini untuk merawat sakit pinggang, sedangkan orang di Malaysia menggunakan akar tumbuhan liar ini untuk bahan penyubur rambut, atau tonik dan membersihkan darah.

 Rujukan 

Kategori:Rumpai